| Medaljeoversikt |
| --- |
| Konkurrerte for Portugals flagg Portugal |
| Boccia |
|  Paralympiske leker |
| Sølv | Beijing 2008 | BC1, individuelt |
| Sølv | Beijing 2008 | BC1-2, lag |
| Gull | Athen 2004 | BC1/2, par |
| VM i boccia |
| Sølv | Rio de Janeiro 2006 | BC1/2, lag |
| Verdenscupen i boccia |
| Bronse | Vancouver 2007 | BC1/2, lag |
| EM i boccia |
| Gull | Póvoa de Varzim 2009 | BC1/2, lag |
| Gull | Póvoa de Varzim 2005 | BC1/2, lag |
| Sølv | Póvoa de Varzim 2005 | BC1, individuelt |

**António Marques** (født 25. oktober 1963) er en portugisisk handikappet bocciaspiller, som konkurrerer i klassen BC1, som er en av klassene for utøvere med cerebral parese.

Karriere
--------

Marques deltok ved Verdenscupen i boccia 2003, der han kom på 15.-plass individuelt, og Portugal vant gull i lagkonkurransen. Året etter deltok han ved Paralympiske sommerleker 2004 i Athen. I den individuelle konkurransen vant han to av de fem kampene i gruppespillet, og gikk ikke videre til sluttspillet, men endte på en 17.-plass. I lagkonkurransen (BC1/2) vant Portugal alle sine kamper, og slo til slutt New Zealand 5-4 i finalen, og vant med det paralympisk gull. Han spilte her sammen Cristina Gonçalves, João Paulo Fernandes og Fernando Ferreira.

Ved Europamesterskapet i boccia 2005 i portugisiske Póvoa de Varzim fikk han sølv individuelt og gull i lagkonkurransen. Spanske José Vaquerizo vant gullet individuelt. Han kom på 13.-plass ved Verdensmesterskapet i boccia 2006 i Rio de Janeiro, men igjen fikk Portugal medalje i lagkonkurransen. Denne gangen fikk de sølv, bak New Zealand. Ved utgangen av 2006 var Marques rangert som nummer 7 i verden i sin klasse. Han kom på 15.-plass ved Verdenscupen i boccia 2007, der Portugal fikk bronse i lagkonkurransen.

I september 2008 deltok han ved Paralympiske sommerleker 2008 i Beijing. I gruppespillet fikk han to seire og to tap, men gikk videre til sluttspillet. Der spilte han seg helt fram til finalen, med bl.a. seier 4-1 over Gabriel Shelly i semifinalen. I finalen møtte han sin landsmann João Paulo Fernandes, og Marques tapte finalen 1-8 og fikk sølv. I lagkonkurransen fikk Portugal også sølv, etter tap 4-8 for Storbritannia i finalen.

Han nådde bronsefinalen ved EM i boccia 2009, men tapte der 1-4 mot spanske Francisco Beltrán, og endte på 4.-plass. Det portugisiske laget i BC1-2 vant gull, etter finaleseier mot Storbritannia, der Marques spilte sammen João Paulo Fernandes, Fernando Ferreira, Cristina Goncalves og Pedro Silva. Ved VM i boccia 2010 ble han slått ut i åttendedelsfinalen, der han tapte for thailandske Pattaya Tadtong, og endte på 12.-plass. Også det portugisiske laget ble slått ut i åttendedelsfinalen, av Irland. Ved Verdenscupen i boccia 2011 kom han på 6.-plass individuelt. Han vant alle sine tre kamper i gruppespillet, og slo argentinske Roberto Herman Leglise i åttendedelsfinalen, men tapte deretter for David Smith i kvartfinalen. Han endte dermed på 6.-plass individuelt. I lagkonkurransen endte Portugal på 5.-plass.

Senere i 2011 deltok han også ved Europacupen i boccia på Hamar i Norge. I gruppespillet her fikk han to seire og ett tap, men gikk videre til sluttspillet. Der tapte han imidlertid 2-6 for Roger Aandalen i kvartfinalen, og ble slått ut av turneringen, og endte på 8.-plass. Ved utgangen av 2011 var han dermed rangert som nummer 8 i verden.

Referanser
----------

1. 1 2  CPISRA - *Boccia CPISRA World Ranking List 2006* Arkivert 16. september 2012 hos Wayback Machine. besøkt 19. mars 2013.
2. ↑  IPC - *IPC Historical Results Database*, besøkt 19. mars 2013.
3. ↑  CPISRA - *Boccia CPISRA World Ranking List 2007* Arkivert 16. september 2012 hos Wayback Machine. besøkt 20. mars 2013.
4. ↑  IPC - *Beijing 2008 Paralympic Games - Boccia - Mixed Individual BC1*, besøkt 20. mars 2013.
5. ↑  IPC - *Beijing 2008 Paralympic Games - Boccia - Mixed Team BC1-BC2*, besøkt 20. mars 2013.
6. ↑  CPISRA - *Boccia European Championships 2009 - Regional Championships* Arkivert 16. september 2012 hos Wayback Machine. besøkt 21. mars 2013.
7. ↑  CPISRA -  *Boccia World Championships Lisboa 2010* Arkivert 16. september 2012 hos Wayback Machine. besøkt 21. mars 2013.
8. ↑  Sports Ulster - *CPISRA Boccia World Cup - 18-27 August 2011 - Fixtures & Results* Arkivert 14. desember 2013 hos Wayback Machine. besøkt 21. mars 2013.
9. ↑  Norges Fleridrettsforbund - *CPISRA Boccia Europa Cup 2011*, besøkt 23. mars 2013.
10. ↑  CPISRA - *Boccia World Rank List - Friday, Dec 16 2011* Arkivert 16. september 2012 hos Wayback Machine. besøkt 23. mars 2013.